फील्ड गन फैक्टरी कानपुर के पास अपने नाम के अनुरूप देश की रक्षा आवश्यकताओं के अनुसार विभिन्न प्रकार की फील्ड गनों का उत्पादन करने की अद्वितीय क्षमता है। यह निर्माणी गलाई (मेल्टिंग), गढ़ाई (फोर्जिग) से लेकर गुणवत्ता में उत्कृष्टता की उच्चतम सीमा तक की गई अंतिम मशीनिंग कार्य के लिए सभी प्रकार के अत्याधुनिक और परिष्कृत उत्पादन संसाधन उपकरणों से सुसज्जित है।

अपने विविध उत्पादन कार्यक्रम के अंतर्गत निर्माणी ने उत्पादों की श्रृंखला में वृद्वि की है और सरकार के असैनिक बाजार तथा निजी क्षेत्र की माँगों के साथ-साथ व्यक्तिगत शस्त्रों की आवश्कताओं की पूर्ति भी निर्माणी द्वारा की जा रही है।

उच्चतम अंतर्राष्ट्रीय गुणवत्ता-पूर्ण उत्पादन करना निर्माणी की नीति है और यह इस तथ्य से स्वयं सिद्ध होता है कि निर्माणी में उत्पादन गतिविधियों के सभी क्षेत्रों में अंतर्राष्ट्रीय गुणवत्ता प्रबंधन प्रक्रिया मानक (आईएसओ 9001:2000) अपनाए गए हैं। उत्पादन गतिविधियों में प्रयुक्त होने वाले समस्त मापक यंत्र एवं उपकरणों का अंतर्राष्ट्रीय मानकों के अनुरूप अंशशोधन सुनिश्चित करने के लिए निर्माणी में एक एनएबीएल प्रत्यायित प्रयोगशाला भी है।

क्षमता
मुख्य घटनाएं
सुविधाएं
आरम्भ